16 “Sekoti” seo Sathane le batemona ba gagwe ba tlago go lahlelwa ka go sona ke eng? Lentšu la Segerika aʹbys·sos leo le dirišitšwego ke Johane le bolela “selo seo se išago fase kudu.” Le bile le fetolelwa e le “seo se sa lekanywego le selo, sa go hloka magomo,” le “molete o mogologolo o se nago selo.” Ka gona, ke lefelo leo go sego motho yo a ka fihlago go lona ge e se Jehofa le morongwa yo a mo kgethilego ‘yo a swerego senotlelo sa sekoti.’ Ge Sathane a le ka moo, o tla ba a le boemong bja go swana le lehu e le gore ‘a se ke a hlwa a timetša ditšhaba.’ Ruri “tau [yeo] e rorago” e tla ba e feditšwe matla!—1 Pet. 5:8. Ka letšatši le lengwe molaodi yo mogolo wa mašole o ile a tla go tlo hlola mašole ao a bego a thopile ntlo ya ka. O ile a dumediša Ngwanabo rena Babawo gomme a mo swara ka letsogo. Ge a be a bolela le mašole a gagwe, molaodi yoo o ile a goeletša a re: “Monna yo ke kgoši ya ka le kgoši ya lena. Ge feela le ka mo kgwatha goba la kgwatha bao a nago le bona, ga gabo lena ke thabeng. Le a nkwa?” Ba ile ba araba ka gore: “Ee mong wa ka!” Ke moka molaodi yoo o ile a re nea lengwalo leo le laelago ditho tša Revolutionary United Front gore di se re tlaiše ka ge re be re le badudi bao ba sa tshwenyanego le batho.